Biakin

Biakin (sö. Biiki, fe. Biikin, mo. Biikebrånen) as en nuurdfresk fest an woort tu Piadersinj (21. Febrewoore) feiert.

Sant 2014 as at Biakin gudkäänd üs UNESCO-weltarewdial.


 Det wurd 
Det wurd biak as nai mä ingelsk beacon of sjiisk Bake an ment soföl üs tiaken, en grat laacht tiaken. An Piadersinj as di inj föör Piadersdai, en katuulsken feierdai, näämd efter di Halag Petrus ("Petri Stuhlfeier", 22. Febrewoore). Uk üüb a däänsk Nuurdsiaeilunen käänt'am  'Pers Awten' .

 Det fest 
Arke saarep hää sin aanj biak, an trinjam det ial jaft'at föl onerhualang. Uun enkelt saarpen woort teooter spelet, at woort süngen an daanset, an üüb Sal an üüb a Stolberag wurd reedin häälen. An diarefter jaft'at en greenkualiidjen.

 Histoore 
Al föör a krastelk tidj haa a minsken biaket, am a wonterspuuk tu ferjaagin. Uun't 17. an 18. juarhunert haa a eilunsfresken hör sialidj ajis saad tu hör waalfangfaard. Doomools hed'am ei föl holt, an sodenang wiar't man en letj ial bi strun, daalang san a biakebonker grat. Diar wurd tanebuumer, bosker an uk grater buumer ferbraand. 

 Piader 
Boowen üüb't biak komt üüb Sal en tan, an wan't deelfäält, as a wonter föörbi. Üüb Oomram an Fer komt en 'Piader' (sjiisk: Peter) üüb't biak, det as en bruket sträpope. Det wiar iar wel so mend, dat'am a poop (Petrus san efterfulger) an a katuulsk hööw uflönet. Daalang hää a Piader nian grater bedüüdang muar.

 Biiki 
Sölring, faan Jens Mungard: 

 Luke uk diar 
 Wikisource: Biak reedin faan Sal
 Syltlinks.de: Biak reedin, sölring

Kategorie:Friisk brükdom